Liste over Danmarks dronninger

Liste over Danmarks dronninger er en liste over Danmarks dronninger fra 800-tallet og frem til vår tid. 
Av listen fremgår det også hvem som var deres foreldre og hvilken konge de var gift med. Listen inneholder to regjerende dronninger; Margrete I og Margrethe II av Danmark.

Tyra Danebod kjenner man fra runesteiner, blant annet Jellingsteinene, og hun innleder dronningrekken. 
Opplysningene om de forskjellige dronningene fra historisk tid er svært sparsomme. For enkelte av dem er man også usikker på identiteten.

Dronningenes posisjon har endret seg opp gjennom århundrene. Flere av dem utøvet selv makt i mer eller mindre grad, spesielt i middelalderen.

Andre har levd mer tilbaketrukket som privatpersoner og har blitt mest kjent som mødre av tronfølgere.
De aller fleste av ekteskapene ble inngått av dynastiske årsaker i forsøk på å danne nye politiske allianser. Til tross for det kan man enkelte ganger få små innblikk i den enkeltes ekteskap og personlighet. Som for eksempel med Isabella av Burgund, som kom fra Nederland bare 15 år gammel for å gifte seg med den 34 år gamle Christian II i 1515. Det er ikke vanskelig å anta at hun lengtet hjem til livet slik hun kjente det fra Nederland. Hun savnet å ha friske grønnsaker på matbordet, og kongen inviterte nederlandske bønder til å slå seg ned i Store Magleby på Amager. Stedet omtales den dag i dag som «Hollenderbyen». 
 
En dronning som har satt et markant preg på historien er Caroline Mathilde, som giftet seg med Christian VII i 1766. Kongens senere sinnssykdom hadde på dette tidspunkt ikke brutt endelig ut, og deres første år sammen var preget av selskapelighet med dronningen som midtpunkt. 
Senere kom Struensee inn i bildet, og livet hennes endret seg radikalt. Det hele endte et par år etter med at Struensee ble henrettet og hun selv landsforvist, uten muligheter til å se sine to barn igjen. Hun døde ikke lenge etter, bare 23 år gammel.

Dronninger ca. 930-årene - 1374

Kalmarunionen  1375–1448

Huset Oldenburg 1448–1863

Huset Glücksburg 1863–

Noter

Referanser

Litteratur

Eksterne lenker 
 Stamtrær – Kongehuset.dk

 
Gode lister og portaler
Kongelige dansker
Kronologiske lister
Dronninger